pythainlp/thai-wiki-dataset-v3 huggingface dataset:
7 ประจัญบาน 2

7 ประจัญบาน 2 เป็น ภาพยนตร์ไทย โดย สหมงคลฟิล์ม อินเตอร์เนชั่นแนล และ บาแรมยู ออกฉายเมื่อ 28 เมษายน พ.ศ. 2548 เป็นภาคต่อของ 7 ประจัญบาน กำกับภาพยนตร์โดย เฉลิม วงศ์พิมพ์ อำนวยการสร้างโดย สมศักดิ์ เตชะรัตนประเสริฐ ควบคุมสร้างโดย ปรัชญา ปิ่นแก้ว และ สุกัญญา วงศ์สถาปัตย์ บทภาพยนตร์โดย เฉลิม วงศ์พิมพ์ และ ก้องเกียรติ โขมศิริ กำกับภาพโดย สวน บุญหล้า กำกับศิลป์โดย สหรัฐ บุญสถิตย์ ลำดับภาพโดย เฉลิม วงค์พิมพ์ และ วิชิต วัฒนานนท์ ออกแบบงานสร้างโดย เกียรติชัย คีรีศรี ออกแบบกำกับคิวบู๊โดย สมใจ จันทร์มูนตรี
ภาพยนตร์ทำรายได้ 37.42 ล้านบาท โดยในภาคนี้ได้มีการเปลี่ยนตัวนักแสดงจาก พงษ์ศักดิ์ พงษ์สุวรรณ หรือ เท่ง เถิดเทิง ซึ่งรับบท หมัด เชิงมวย ในภาคแรกที่ไม่สามารถมาร่วมแสดงในภาคนี้ได้ด้วยเหตุผลบางประการ มาเป็น สามารถ พยัคฆ์อรุณ ในบท เหมาะ เชิงมวย พี่ชายของหมัดซึ่งในตอนต้นเรื่องได้มีการแซวถึงเรื่องนี้โดยเหมาะได้บอกกับ 6 ประจัญบานที่เหลือว่ามาทำหน้าที่แทนหมัดเพราะหมัดถูกแฟนมวยตีขาหัก
ภาพยนตร์เรื่อง 7 ประจัญบาน 2 นี้ได้เป็นต้นแบบของการสร้างละครโทรทัศน์เรื่อง 7 ประจัญบาน ทาง ช่อง 3 โดยมี อ๊อฟ พงษ์พัฒน์ กลับมารับบท จ๋าดับ จำเปาะ และ สรพงศ์ ชาตรี ซึ่งรับบท ดั่น มหิทธา ในฉบับภาพยนตร์เมื่อปี พ.ศ. 2520 มาร่วมแสดงด้วย
== เรื่องย่อ ==
ในช่วงระหว่างสงครามโลกครั้งที่ 2 เมื่อกองทัพญี่ปุ่นแพร่ขยายอำนาจและอิทธิพล ไปทั่วเอเชียอาคเนย์ ทำให้ทางการไทยมอบหมายงานชิ้นสำคัญผ่านมายัง ผู้กององอาจ (ประกาศิต โบสุวรรณ) ให้เหล่า 7 ประจัญบาน ปฏิบัติภารกิจลับ สำคัญระดับสุดยอดของประเทศ ตรวจสอบพฤติกรรมอันน่าสงสัยของ สุริยะ เอบาต้า (ฮิโระ ซะโนะ) ที่คาดว่าอาจจะเป็นสายลับของทางการญี่ปุ่น ที่มาในคราบของนักธุรกิจที่เดินทางเข้ามาในเมืองไทย
แต่กลับกลายเป็นว่า ภารกิจดังกล่าวหาได้สำเร็จลุล่วงง่ายดายอย่างที่คิดไม่ เมื่อผู้นำของ 7 ประจัญบาน อย่าง จ่าดับ จำเปาะ (พงษ์พัฒน์ วชิระบรรจง) กลับพลาดพลั้งทำให้ ผู้พันทีเคดะ (โยโกสุกะ ชิโอยะ) พ่อของสุริยะเสียชีวิตโดยอุบัติเหตุ ทำให้เหล่า 7 ประจัญบานกลายเป็นบุคคลต้องห้าม ที่ นายพลนากามูระ (Masayuk Todoroki) ผู้นำทัพของญี่ปุ่นโกรธแค้น และยื่นคำขาดให้ทางการไทย ส่งตัวจ่าดับและพรรคพวกทั้ง 7 มาสำเร็จโทษประหารชีวิต เป็นเหตุให้ประจัญบานทั้ง 7 ต้องรับมือกับทั้งทางการไทย และเหล่าทหารญี่ปุ่น รวมทั้งกลุ่มมือสังหารที่ถูกส่งตรงมาจากดินแดนอาทิตย์อุทัย ซึ่งเป็นที่รู้จักกันในนามของ 7 เซียนซามูไร จนต้องระหกระเหินไปร่วมกับกลุ่มพี่น้องไทยจีน ที่ร่วมกันต่อต้านญี่ปุ่น ซึ่งมีหน้าฉากคือคณะนักแสดงงิ้วที่มีชื่อเสียงของเตี่ยตังกวย เกิดเป็นจุดเริ่มต้นของการผจญภัยครั้งใหม่ของ 7 ประจัญบาน ที่ครั้งนี้ต้องทาหน้าขาวแต่งชุดงิ้ว รำพลองตะลุยกองทัพญี่ปุ่น เหินขึ้นฟ้าเผชิญหน้ากับกองบินกามิกาเซ่ของญี่ปุ่น ภายใต้ฉากไฮไลท์สุดอลังการ กับการเนรมิตสะพานข้ามแม่น้ำแควขึ้นมาอีกครั้ง ในฉากไคลแม็กซ์สำคัญ พร้อมทั้งเปิดเผยที่มา ของกางเกงแดงเชือกกล้วยอันลือลั่นของจ่าดับ รวมถึงเรื่องราวความรักครั้งก่อนของจ่าดับที่มีต่อ นางโฉม (อภิรดี ภวภูตานนท์) และตัวละครสุดคลาสสิก ที่เกิดมาแล้วย่อมไม่แคล้วที่อาจจะกลายเป็น 'คู่กรรม' ของกันอย่าง อังศุมาลย์ (มินท์ - อาทิตยา ดิถีเพ็ญ) และ โกโบต้า (ก้อง - อรรฆรัตน์ นิติพน)
== นักแสดง ==
== ดูเพิ่ม ==
7 ประจัญบาน
== แหล่งข้อมูลอื่นๆ ==
เว็บไซต์ทางการ 
7 ประจัญบาน 2 ทางเว็บไซต์ สยามโซน
7 ประจัญบาน 2 ทางเว็บไซต์ ThaiFilmDb
Seven Street Fighters (2005) ทางเว็บไซต์ IMDb
ภาพยนตร์ไทย
ภาพยนตร์ที่ออกฉายในปี พ.ศ. 2548
ภาพยนตร์โดยสหมงคลฟิล์ม
ภาพยนตร์ที่มีเนื้อหาเกี่ยวกับสงครามโลกครั้งที่ 2
อาแล็กซี แกลโร

อาแล็กซี โกลด เดอ แกลโร (Alexis Claude de Clairaut; 3 พฤษภาคม ค.ศ. 1713 – 17 พฤษภาคม ค.ศ. 1765) เป็นนักคณิตศาสตร์และปราชญ์ชาวฝรั่งเศส เขาได้เข้าร่วมกับปีแยร์ หลุยส์ โมแปร์ตุย (Pierre Louis Maupertuis) เดินทางไปยังแลปแลนด์ ประเทศฟินแลนด์ ในปี 1736 เพื่อการศึกษาเกี่ยวกับเส้นเมอริเดียน เมื่อกลับจากแลปแลนด์เขาได้ตีพิมพ์งานเขียนชื่อ Théorie de la figure de la terre ในปี 1743 งานชิ้นนี้เขาได้นำเสนอทฤษฎีซึ่งต่อมาได้ชื่อว่า ทฤษฎีแกลโร ว่าด้วยแรงดึงดูด ณ ตำแหน่งบนพื้นผิวของวัตถุทรงรีที่กำลังหมุนที่เกี่ยวพันกับแรงอัดและแรงดึงสู่ศูนย์กลางที่เส้นศูนย์สูตร เขายังได้คิดค้นหาคำตอบโดยประมาณของปัญหาสามวัตถุ และได้รับรางวัลจาก St Petersburg Academy เมื่อปี 1750 จากผลงานเรื่อง Théorie de la lune ต่อมาในปี ค.ศ. 1759 เขาสามารถคำนวณหาจุดไกลดวงอาทิตย์ที่สุดของดาวหางฮัลเลย์ได้
== อ้างอิง ==
Grier, David Alan, When Computers Were Human , Princeton University Press, 2005. ISBN 0-691-09157-9.
Casey, J., "Clairaut's Hydrostatics: A Study in Contrast," American Journal of Physics, Vol. 60, 1992, pp. 549–554.
== แหล่งข้อมูลอื่น ==
Chronologie de la vie de Clairaut (1713-1765)
O'Connor, John J.; Robertson, Edmund F., "Alexis Clairaut", MacTutor History of Mathematics archive
W.W. Rouse Ball A Short Account of the History of Mathematics
บุคคลที่เกิดในปี พ.ศ. 2256
นักคณิตศาสตร์ชาวฝรั่งเศส
ไลบรารี ซีเคร็ต

ไลบรารี ซีเคร็ต ค่ายเพลงไทยที่ก่อตั้งโดย ภัทร์ โพธิ์งาม ลูกชายของ เทพโพธิ์งาม กับกลุ่มเพื่อนของเขา ก่อตั้งในปี 2551 ที่มาของชื่อไลบรารี ซีเคร็ต คือเปรียบค่ายเพลงเป็นห้องสมุด ที่มีหนังสือต่างๆ หลากหลายแนวอยู่ในนั้น เหมือนกับเพลงที่ต่างก็มีสไตล์ที่แตกต่างไป ซึ่งพร้อมจะให้ทุกคนได้เลือกหยิบความบันเทิงในแบบของแต่ละคน โดยศิลปินแรกของค่ายไลบรารี ซีเคร็ต ก็คือ ภัทร์ โพธิ์งาม กับอัลบั้ม "Another Type"
ค่ายเพลงไทย
บริษัทที่ก่อตั้งในปี พ.ศ. 2551
ฌ็อง เลอ รง ดาล็องแบร์

ฌ็อง เลอ รง ดาล็องแบร์ (Jean le Rond d'Alembert  ; 16 พฤศจิกายน ค.ศ. 1717 - 29 ตุลาคม ค.ศ. 1783) เป็นนักคณิตศาสตร์ นักฟิสิกส์ วิศวกร และนักปรัชญาชาวฝรั่งเศส การคำนวณสมการของคลื่นชื่อ วิธีดาล็องแบร์ (D'Alembert's method) ตั้งชื่อตามนามสกุลของเขา
บุคคลที่เกิดในปี พ.ศ. 2260
นักฟิสิกส์ชาวฝรั่งเศส
นักคณิตศาสตร์ชาวฝรั่งเศส
บุคคลจากปารีส
ดาราศาสตร์นิวตริโน

ดาราศาสตร์นิวตริโน (Neutrino astronomy) เป็นสาขาการศึกษาดาราศาสตร์แขนงหนึ่งซึ่งเฝ้าสังเกตวัตถุท้องฟ้าด้วยอุปกรณ์ตรวจจับนิวตริโนที่ติดตั้งอยู่ในหอดูดาวพิเศษบางแห่ง ปฏิกิริยานิวเคลียร์ในดาวฤกษ์และการระเบิดของซูเปอร์โนวาสามารถทำให้เกิดนิวตริโนขึ้นจำนวนหนึ่ง ซึ่งกล้องโทรทรรศน์นิวตริโนจะสามารถตรวจจับได้ ขณะที่กล้องโทรทรรศน์ทั่วไปจับภาพไม่ได้ ตัวอย่างกระบวนการเฝ้าสังเกตที่ดาราศาสตร์นิวตริโนสามารถจับภาพได้คือแกนกลางของดวงอาทิตย์
วิทยาการด้านดาราศาสตร์นิวตริโนยังถือว่าใหม่อยู่มาก แหล่งกำเนิดนิวตริโนในอวกาศเท่าที่พบและยืนยันแล้วในปัจจุบันมีเพียงดวงอาทิตย์และ ซูเปอร์โนวา SN1987A เท่านั้น
ดาราศาสตร์นิวตริโน
ตำบลสุเทพ

ตำบลสุเทพ เป็นตำบลในอำเภอเมืองเชียงใหม่ จังหวัดเชียงใหม่ ตั้งอยู่ทางทิศตะวันตกของอำเภอ ครอบคลุมพื้นที่บางส่วนของเขตเมืองเชียงใหม่ รวมถึงดอยสุเทพ อันเป็นที่ตั้งของอุทยานแห่งชาติดอยสุเทพ-ปุย ปัจจุบันพื้นที่ส่วนใหญ่ของตำบลอยู่ในเขตเทศบาลตำบลสุเทพ และส่วนที่เหลืออยู่ในเขตเทศบาลนครเชียงใหม่ สถานที่สำคัญในตำบล เช่น ท่าอากาศยานเชียงใหม่ มหาวิทยาลัยเชียงใหม่ วัดพระธาตุดอยสุเทพราชวรวิหาร สวนสัตว์เชียงใหม่ เป็นต้น
== ประวัติ ==
ตำบลสุเทพเดิมเป็นสภาตำบล หลังจากนั้นได้ยกฐานะขึ้นเป็นองค์การบริหารส่วนตำบลตาม "พระราชบัญญัติสภาตำบลและองค์การบริหารส่วนตำบล พ.ศ. 2537" โดยประกาศกระทรวงมหาดไทย ลงวันที่ 2 มีนาคม 2538 จัดตั้งเป็นองค์การบริหารส่วนตำบลชั้น 3 และต่อมาได้รับการเลื่อนชั้นเป็นองค์การบริหารส่วนตำบลชั้น 1 (องค์การบริหารส่วนตำบลขนาดใหญ่) ต่อมาเมื่อวันที่ 24 สิงหาคม พ.ศ. 2550 กระทรวงมหาดไทยได้จัดตั้งตำบลสุเทพเป็น "เทศบาลตำบลสุเทพ"
== ภูมิศาสตร์ ==

ลักษณะทางภูมิศาสตร์ของตำบลสุเทพประกอบด้วย ภูเขา (ดอยสุเทพ) ที่ราบเชิงเขา และที่ราบ
อาณาเขตของตำบลสุเทพติดต่อกับ 4 ตำบลใน 2 อำเภอของจังหวัดเชียงใหม่ ดังนี้
ทิศเหนือ ติดต่อกับเทศบาลนครเชียงใหม่ และตำบลช้างเผือก อำเภอเมืองเชียงใหม่
ทิศตะวันออก ติดต่อกับเทศบาลนครเชียงใหม่
ทิศใต้ ติดต่อกับตำบลแม่เหียะ และตำบลป่าแดด อำเภอเมืองเชียงใหม่
ทิศตะวันตก ติดต่อกับ ตำบลบ้านปง อำเภอหางดง
== การแบ่งเขตการปกครอง ==
ตำบลสุเทพประกอบด้วยพื้นที่ปกครองสองส่วน ได้แก่ เทศบาลตำบลสุเทพ และตำบลสุเทพในเขตเทศบาลนครเชียงใหม่ สำหรับเทศบาลตำบลสุเทพ ประกอบด้วยหมู่บ้าน 15 แห่ง ได้แก่
{|
| width="220" valign="top" |
หมู่ 1 บ้านเชิงดอย
หมู่ 2 บ้านห้วยแก้ว
หมู่ 3 บ้านกองบิน 41
หมู่ 4 บ้านห้วยทราย
หมู่ 5 บ้านร่ำเปิง
| width="220" valign="top" |
หมู่ 6 บ้านโป่งน้อย
หมู่ 7 บ้านช่างทอง
หมู่ 8 บ้านหลิ่งห้า
หมู่ 9 บ้านดอยสุเทพ
หมู่ 10 บ้านอุโมงค์
| width="220" valign="top" |
หมู่ 11 บ้านดอยปุย
หมู่ 12 บ้านภูพิงค์
หมู่ 13 บ้านสันลมจอย
หมู่ 14 บ้านใหม่หลังมอ
หมู่ 15 บ้านทรายคำ
|}
== ประชากร ==
จากการสำรวจเมื่อปี พ.ศ. 2561 ตำบลสุเทพมีประชากรทั้งหมด 29,764 คน แยกตามเขตการปกครองดังนี้
== การคมนาคม ==

ตำบลสุเทพมีเส้นทางคมนาคมที่สำคัญดังนี้
ถนนสุเทพ
ถนนนิมมานเหมินท์
ทางหลวงแผ่นดินหมายเลข 121 (คลองชลประทาน)
ทางหลวงแผ่นดินหมายเลข 1004 (ถนนห้วยแก้ว - ช่วงที่เป็นพื้นราบ, ถนนศรีวิชัย - ช่วงที่อยู่บนดอยสุเทพ)
== สถานที่สำคัญ ==


ท่าอากาศยานเชียงใหม่
กองบิน 41
สถานศึกษา
มหาวิทยาลัยเชียงใหม่
มหาวิทยาลัยราชภัฏเชียงใหม่ (สาขาวัดศรีโสดา)
ศาสนสถาน สำนักสงฆ์
ตำบลสุเทพ เป็นที่ตั้งของศาสนสถานหลายแห่ง  และเป็นที่ตั้งของวัดพระธาตุดอยสุเทพ ซึ่งเป็นวัดสำคัญคู่บ้านคู่เมืองของจังหวัดเชียงใหม่
วัดพระธาตุดอยสุเทพราชวรวิหาร
วัดร่ำเปิง (ตโปทาราม)
วัดศรีโสดา
วัดอุโมงค์ (สวนพุทธธรรม)
วัดฝายหิน
วัดสังเวช
วัดผาลาด
วัดโป่งน้อย
วัดช่างทอง
วัดป่าแดง
สำนักสงฆ์บ้านช่างทอง
สำนักสงฆ์บ้านหลิ่งห้า
สำนักสงฆ์บ้านดอยปุย
ศาลเจ้าเทียนเป่า
สถานที่ท่องเที่ยว
อุทยานแห่งชาติดอยสุเทพ-ปุย
วัดพระธาตุดอยสุเทพราชวรวิหาร
พระตำหนักภูพิงค์ราชนิเวศน์
สวนสัตว์เชียงใหม่
บ้านดอยปุย
ศูนย์ธรรมชาติวิทยาดอยสุเทพเฉลิมพระเกียรติฯ
== อ้างอิง ==
== แหล่งข้อมูลอื่น ==
เว็บไซด์เทศบาลตำบลสุเทพ
ข้อมูลทั่วไปตำบลสุเทพ  จากเว็บไซต์ไทยตำบล ดอตคอม
แผนที่ตำบลสุเทพ โดยกูเกิล แมปส์
สุเทพ
เบสพิน

เบสพิน (Bespin) เป็นดาวเคราะห์ในเรื่องแต่งชุดสตาร์ วอร์ส เป็นฉากสำคัญในภาพยนตร์ จักรวรรดิเอมไพร์โต้กลับ
เบสพินเป็นดาวแก๊สยักษ์ในระบบดาวเบสพิน เซกเตอร์อาโนอัต คอร์ริดอร์ไอสัน ในเขตเกรตเตอร์จาวิน เขตแดนรอบนอก เป็นแหล่งแก๊สทิบานน่าแหล่งใหญ่ที่สุดแห่งหนึ่ง มีชื่อเสียงเป็นศูนย์กลางสำคัญในผลิตและขนส่งแก๊ส รวมถึงนครเมฆาและทิบานนาโปลิส เป็นบ้านของคนนับล้าน ทั้งมนุษย์ ชาวอักนาฟ และชาวลูทริลเลียน
==นครเมฆา==
นครเมฆา (Cloud City) เป็นชุมชนเหมืองแก๊สทิบานนาที่ลอยอยู่ในหมู่เมฆของดาวเคราะห์เบสพิน อยู่ภายใต้การครอบครองของเจ้านครแลนโด้ คาลริสเซียน ผู้ควบคุมเมืองนี้ไปพร้อมๆ กับพยายามหลีกเลี่ยงไม่ให้เป็นจุดสนใจของจักรวรรดิ แต่ในที่สุดจักรวรรดิก็เข้ายึดเมืองนี้ได้สำเร็จและได้ตั้งค่ายทหารขึ้นที่เมืองนี้ หลังจากจักรพรรดิพัลพาทีนตายลง และผ่านพ้นเหตุการการปิดล้อมแห่งโลหะ ค่ายทหารจักรวรรดินี้ก็ถูกทิ้งร้าง
==เบื้องหลัง==
ในบทร่างแรกของภาพยนตร์สตาร์ วอร์ส ในปี ค.ศ. 1974 ดาวเคราะห์อัลเดอรานซึ่งในขณะนั้นถูกกำหนดให้เป็นดาวแก๊สยักษ์และเป็นเมืองหลวงของจักรวรรดิกาแลกติกมีลักษณะคล้ายเบสพินในจักรวรรดิเอมไพร์โต้กลับอย่างมาก ทั้งยังมีเมืองที่คล้ายกับนครเมฆาอีกด้วย
ในการประชุมกำหนดโครงเรื่องช่วงแรกๆ ของจักรวรรดิเอมไพร์โต้กลับนั้น มีดาวเคราะห์ Ketbrae (หรือ Kettlebrae) เป็นดาวแก๊สยักษ์ ซึ่งต่อมากลายเป็นดาวเคราะห์เบสพินนี้เอง
ในหนังสือการ์ตูน Star Wars 56: Coffin in the Clouds ระบุว่าเบสพินเป็นดาวเคราะห์บ้านเกิดของชาวอักนาฟ ทั้งยังมีพื้นผิวที่เป็นที่อยู่อาศัยได้อีกด้วย ซึ่งเป็นเหตุการณ์ที่เป็นไปไม่ได้สำหรับดาวแก๊สยักษ์ ความผิดพลาดนี้ได้รับการแก้ไขในเว็บไซต์ Databank ซึ่งระบุว่าชาวอักนาฟอาศัยบนแผ่นดินที่ลอยอยู่ใต้นครเมฆา แผ่นดินซึ่งแลนโด้ คาลริสเซียนเดินทางไปผจญภัยในหนังสือการ์ตูนนี้ ต่อมาได้รับการระบุชื่อเป็นพื้นผิวอักนาฟใน Bespin: Action Tidings
== แหล่งข้อมูลอื่น ==
Bespin ใน Star Wars Databank
Bespin ใน Wookieepedia: The Star Wars Wiki
ดาวเคราะห์ในสตาร์ วอร์ส
สถานที่ในสตาร์ วอร์ส
ปัญหาหลายวัตถุ

ปัญหาหลายวัตถุ หรือ ปัญหา n วัตถุ (n-body problem) คือการหาผลสืบเนื่องของการเคลื่อนที่ในวิชากลศาสตร์ดั้งเดิม จากค่ากำหนดได้แก่ ตำแหน่งเริ่มต้น มวล และความเร็วของวัตถุหลายชิ้น (หรือเรียกว่า วัตถุ n ชิ้น) ตัวอย่างของปัญหาหลายวัตถุได้แก่ กฎการเคลื่อนที่ของนิวตัน และ กฎแรงโน้มถ่วงของนิวตัน
== สมการคณิตศาสตร์ของปัญหา n วัตถุ ==
ปัญหา n วัตถุของกลศาสตร์ท้องฟ้าโดยทั่วไปเป็นปัญหาค่าตั้งต้นของสมการดิฟเฟอเรนเชียลปกติ เมื่อกำหนดค่าตั้งต้นตำแหน่ง \mathbf{q}_j (0)  และความเร็ว \dot\mathbf{q}_j (0)  ของอนุภาค n (j = 1, ..., n) โดยที่ \mathbf{q}_j (0) \neq \mathbf{q}_k (0)  สำหรับทุก ๆ ค่า j  and k  ที่แตกต่างกัน จะได้ผลลัพธ์อันดับที่สอง (second order) ของระบบเป็นดังนี้
  m_j \ddot{\mathbf{q}}_j = \gamma \sum\limits_{k\neq j } \frac{m_j m_k (\mathbf{q}_k-\mathbf{q}_j)}{|\mathbf{q}_k-\mathbf{q}_j|^3}, j=1, \ldots, n \qquad \qquad \qquad (1)  
โดยที่  m_1, m_2, \ldots m_n  เป็นค่าคงที่แทนมวลของจุดแทนมวล n และ \mathbf{q}_1, \mathbf{q}_2, \ldots, \mathbf{q}_n  เป็นฟังก์ชันเวกเตอร์ 3 มิติของตัวแปรเวลา t ที่บ่งชี้ถึงตำแหน่งของจุดแทนมวล หากแสดงอย่างง่าย สมการนี้ก็คือ กฎการเคลื่อนที่ของนิวตันข้อที่สอง ด้านซ้ายของสมการคืออัตราเร่ง มวล-เวลา ของอนุภาคตัวที่ j ส่วนทางด้านขวาของสมการเป็นผลรวมของแรงทั้งหมดที่กระทำต่ออนุภาคนั้น ในที่นี้สมมุติว่าแรงที่กระทำต่ออนุภาคคือแรงโน้มถ่วง เมื่อพิจารณาด้วยกฎแรงโน้มถ่วงสากลของนิวตัน แรงนี้จึงแปรผันโดยตรงต่อปริมาณมวลที่เกี่ยวข้อง และแปรผกผันเป็นกำลังสองกับระยะห่างระหว่างมวล
== แหล่งข้อมูลอื่น ==
Three-Body Problem at Scholarpedia
More detailed information on the three-body problem 
Regular Keplerian motions in classical many-body systems 
Applets demonstrating many different three-body motions 
On the integration of the n-body equations 
Artistic flash simulation of the n-body problem, depicting a fictitious solar system 
A java applet to simulate the 3-d movement of set of particles under gravitational interaction 
Javascript Simulation of our Solar System 
ความโน้มถ่วง
กลศาสตร์ท้องฟ้า
วงโคจร
กลศาสตร์ดั้งเดิม
ปัญหาเชิงคำนวณ
การแผ่รังสีซิงโครตรอน

การแผ่รังสีซิงโครตรอน (synchrotron radiation) คือการแผ่รังสีของคลื่นแม่เหล็กไฟฟ้าที่คล้ายคลึงกับการแผ่รังสีไซโคลตรอน แต่มีกำเนิดมาจากอนุภาคประจุที่เร่งขึ้นอย่างยิ่งยวด (เช่นเคลื่อนที่ด้วยความเร็วใกล้ความเร็วแสง) ผ่านสนามแม่เหล็ก สามารถสร้างขึ้นได้ในอุโมงค์ซิงโครตรอน ส่วนในธรรมชาติจะพบได้จากอิเล็กตรอนความเร็วสูงเคลื่อนที่ผ่านสนามแม่เหล็กในอวกาศ รังสีที่เกิดขึ้นอาจแผ่ครอบคลุมสเปกตรัมแม่เหล็กไฟฟ้าหลายย่าน ตั้งแต่ช่วงคลื่นวิทยุไปจนถึงแสงอินฟราเรด แสงที่ตามองเห็น อัลตราไวโอเลต รังสีเอ็กซ์ และรังสีแกมมา สามารถแบ่งประเภทได้ตามลักษณะการเกิดโพลาไรเซชั่นและสเปกตรัม
== กลไกการแผ่รังสี ==
เมื่ออิเล็กตรอนพลังงานสูงสัมพัทธ์ถูกบังคับให้เดินทางเป็นเส้นโค้งผ่านสนามแม่เหล็ก จะทำให้เกิดการแผ่รังสีซิงโครตรอนขึ้น ซึ่งคล้ายคลึงกับเสาอากาศวิทยุ แต่แตกต่างกันเนื่องจากความเร็วอันสูงยิ่งยวดจะทำให้ความถี่ที่สังเกตเปลี่ยนแปลงไปตามหลักการของดอพเพลอร์ด้วยตัวแปร \gamma Lorentz contraction ที่สูงยิ่งยวดจะกระแทกคลื่นความถี่นั้นอีกด้วย \gamma อีกตัวหนึ่ง ทำให้ยิ่งทวีความถี่ของ GeV อิเล็กตรอนให้เข้าไปสู่ย่านรังสีเอ็กซ์ ผลกระทบอีกประการหนึ่งจากสัมพัทธภาพคือ รูปแบบการแผ่รังสีจะถูกบิดเบือนไปจากรูปแบบไดโพลเนื้อเดียวที่น่าจะเกิดจากทฤษฎีอื่นที่ไม่สัมพัทธ์ กลายไปเป็นลำอนุภาครังสีที่พวยพุ่งไป เหตุนี้การแผ่รังสีซิงโครตรอนจึงเป็นแหล่งกำเนิดรังสีเอ็กซ์ที่สว่างที่สุดเท่าที่เรารู้จัก
== ดูเพิ่ม ==
การแผ่รังสีไซโคลตรอน
Relativistic beaming
Radiation reaction
== แหล่งข้อมูลอื่น ==
Cosmic Magnetobremsstrahlung (synchrotron Radiation), by Ginzburg, V. L., Syrovatskii, S. I., ARAA, 1965
Developments in the Theory of Synchrotron Radiation and its Reabsorption, by Ginzburg, V. L., Syrovatskii, S. I., ARAA, 1969
Lightsources.org
X-Ray Data Booklet
ฟิสิกส์อนุภาค
การแผ่รังสีคลื่นแม่เหล็กไฟฟ้า
ระบบดาวคู่รังสีเอ็กซ์

ระบบดาวคู่รังสีเอ็กซ์ (X-ray binaries) เป็นระบบดาวคู่ประเภทหนึ่งที่มองเห็นสว่างชัดเจนในคลื่นรังสีเอ็กซ์ รังสีเอ็กซ์นี้เกิดขึ้นจากการที่สสารจะดาวดวงหนึ่ง (โดยมากเป็นดาวฤกษ์ปกติ) ตกลงไปยังดาวคู่ของมันซึ่งมักเป็นดาวฤกษ์หนาแน่นสูง เช่น ดาวแคระขาว ดาวนิวตรอน หรือหลุมดำ สสารที่ตกลงไปจะปล่อยพลังงานศักย์โน้มถ่วงออกมาเป็นรังสีเอ็กซ์ที่มีขนาดมากกว่ามวลที่เหลือของมันหลายสิบเท่า (ฟิวชั่นของไฮโดรเจนปล่อยพลังงานออกมาเพียง 0.7 เปอร์เซ็นต์ของมวลที่เหลือ)
== การจัดประเภท ==
ระบบดาวคู่รังสีเอ็กซ์สามารถแบ่งออกเป็นประเภทย่อยได้อีกหลายประเภท บางระบบก็คาบเกี่ยวกัน ถึงทราบว่าการจัดประเภทนี้แยกตามมวล (มาก, ปานกลาง, น้อย) ของดาวฤกษ์ดวงที่สามารถมองเห็นได้ ไม่ใช่มวลของดาวคู่หนาแน่นสูงที่เป็นวัตถุตัวที่แผ่พลังงานออกมา
Low-mass X-ray binaries (LMXBs)
* Soft X-ray transients (SXTs)
* Symbiotic X-ray binary
* Super-soft x-ray source หรือ Super soft sources (SSSs)
Intermediate-mass X-ray binaries (IMXBs)
High-mass X-ray binaries (HMXBs)
* Be/X-ray binaries (BeXRBs)
* Supergiant X-ray binaries (SGXBs)
* Supergiant Fast X-ray Transients (SFXTs) 
อื่นๆ
* ดาวระเบิดรังสีเอ็กซ์
* พัลซาร์รังสีเอ็กซ์
* ไมโครเควซาร์ (ระบบดาวคู่รังสีเอ็กซ์แบบลำวิทยุ ที่อาจเกิดจากดาวนิวตรอนหรือหลุมดำ)
== ดูเพิ่ม ==
เควซาร์
== อ้างอิง ==
== แหล่งข้อมูลอื่น ==
Title: Supergiant Fast X-ray Transients and Other Wind Accretors, Negueruela et al. 2008
ระบบดาวคู่
ทางหลวงแผ่นดินหมายเลข 1098

ทางหลวงแผ่นดินหมายเลข 1098 [แยกทางหลวงหมายเลข 1016 (กิ่วพร้าว)-บรรจบทางหลวงหมายเลข 1174 (แก่นใต้)] เป็นถนนที่แยกมาจากทางหลวงแผ่นดินหมายเลข 1016 (แม่จัน-เชียงแสน)สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1098 สายแยกทางหลวงจังหวัดหมายเลข 1016 (บ้านกิ่วพร้าว) - บรรจบทางหลวงจังหวัด หมายเลข 1174 (บ้านแก่นใต้) พ.ศ. 2528  ในสมัยที่พลเอกเปรม ติณสูลานนท์ เป็นนายกรัฐมนตรี โดยถูกกำหนดให้เป็นทางหลวงที่มีความจำเป็นต้องสร้างโดยเร่งด่วน  เนื่องจากเป็นเส้นทางสายยุทธศาสตร์สำคัญในการปราบปรามขบวนการคอมมิวนิสต์ในอดีต
==เขตการควบคุม==
ทางหลวงแผ่นดินหมายเลข 1098 แบ่งเขตการควบคุมออกเป็น 2 ตอน ดังนี้
==ความสำคัญ==
ทางหลวงสายนี้เป็นถนนสายหลักที่ใช้ในการเดินทางของประชาชน ใน อำเภอเชียงของ อำเภอเวียงแก่น อำเภอดอยหลวง และอำเภอแม่จัน จังหวัดเชียงราย
==อ้างอิง==
1098
4-1098
ถนนในจังหวัดเชียงราย
ทางหลวงแผ่นดินหมายเลข 1016

ทางหลวงแผ่นดินหมายเลข 1016 สายแม่จัน – เชียงแสน เป็นถนนสายหลักที่ใช้ในการเดินทางเข้าสู่ตัวเมืองเชียงรายของประชาชนในอำเภอเชียงแสนและอำเภอแม่จัน จังหวัดเชียงราย จัดเป็นเส้นทางสายเศรษฐกิจที่ใช้ติดต่อกับประเทศลาว แยกมาจากถนนพหลโยธินหรือทางหลวงแผ่นดินหมายเลข 1 ที่หลักกิโลเมตรที่ 961+378 (หลักกิโลเมตรใหม่) หรือที่หลักกิโลเมตรที่ 857+761 (หลักกิโลเมตรเดิม) เดิมเป็นส่วนหนึ่งของถนนพหลโยธินช่วงอำเภอแม่จันถึงอำเภอเชียงแสน
== เขตการควบคุม ==
ทางหลวงแผ่นดินหมายเลข 1016 แบ่งเขตควบคุมออกเป็น 2 ตอน ดังนี้
ตอน 0100 แม่จัน - กิ่วพร้าว ระยะทาง 10.000 กิโลเมตร อยู่ภายใต้การดูแลควบคุมของหมวดทางหลวงแม่จัน แขวงทางหลวงเชียงรายที่ 1
ตอน 0200 กิ่วพร้าว - เชียงแสน ระยะทาง 20.434 กิโลเมตร อยู่ภายใต้การดูแลควบคุมของหมวดทางหลวงเชียงแสน แขวงทางหลวงเชียงรายที่ 2
== รายชื่อทางแยก ==
== อ้างอิง ==
กรมทางหลวง http://www.doh.go.th/dohweb/data/data_3.html 
แขวงทางหลวงเชียงรายที่ 1 http://www.doh.go.th/dohweb/hwyorg53300/INDEX.htm 
แขวงทางหลวงเชียงรายที่ 2 http://www.doh.go.th/dohweb/hwyorg53700/index53700.htm 
1016
4-1016
1016
คืนชีพกองทัพโจรสลัดสยองโลก

คืนชีพกองทัพโจรสลัดสยองโลก (Pirates of the Caribbean: The Curse of the Black Pearl) เป็นภาพยนตร์แนวผจญภัยในปี 2003 โดยนำมาจากเครื่องเล่น the Pirates of the Caribbean ride ที่ธีมพาร์กของดิสนีย์ มีเรื่องราวเกี่ยวกับกัปตันแจ็ก สแปร์โรว์ (จอห์นนี เดปป์) และช่างตีเหล็ก วิลล์ เทิร์นเนอร์ (ออร์แลนโด บลูม) ที่พวกเขาได้ลักพาเอลิซาเบธ สวอนน์ (คีร์รา ไนท์ลีย์) จากลูกเรือที่ถูกสาป ของเรือแบล็กเพิร์ล บังคับบัญชาโดย กัปตันบาร์บอสซา (เจฟฟรีย์ รัช) ภาพยนตร์กำกับโดยกอร์ เวอร์บิลสกีและอำนวยการสร้างโดย เจอร์รี บรูกไฮเมอร์ และถือเป็นภาพยนตร์แรกของวอลต์ดิสนีย์ ที่ออกภายใต้เรต PG-13 โดย MPAA (ก่อนหน้านั้นภาพยนตร์โดยวอลต์ดิสนีย์พิกเจอร์ส จะมีเรตที่  G หรือ PG)
รอบปฐมทัศน์โลกของภาพยนตร์จัดขึ้นที่ ดิสนีย์แลนด์รีสอร์ต ใน Anaheim รัฐแคลิฟอร์เนีย เมื่อวันที่ 28 มิถุนายน ค.ศ. 2003 โดย คืนชีพกองทัพโจรสลัดสยองโลก ประสบความสำเร็จอย่างคาดไม่ถึง กับคำวิจารณ์ด้านบวกและรายได้รวมถึง $654 ล้านดอลลาร์สหรัฐ ทั่วโลก และต่อมาได้สร้างภาคต่อ สองภาคต่อกัน คือ สงครามปีศาจโจรสลัดสยองโลก (ภาค 2) และ ผจญภัยล่าโจรสลัดสุดขอบโลก (ภาค 3) ซึ่งภาพยนตร์ภาคแรกนี้ทำให้ได้รับการเสนอชื่อเข้าชิงรางวัลออสการ์ 5 สาขา รวมถึงนักแสดงนำยอดเยี่ยมโดย เดปป์
== นักแสดง ==
== อ้างอิง ==
==แหล่งข้อมูลอิ่น==
ภาพยนตร์อเมริกัน
ภาพยนตร์ซีรีส์
ภาพยนตร์ที่ออกฉายในปี พ.ศ. 2546
ภาพยนตร์ดิสนีย์
ภาพยนตร์ที่อำนวยการสร้างโดย เจอร์รี บรัคไฮเมอร์
ภาพยนตร์ที่มีฉากในประเทศจาเมกา
ภาพยนตร์ที่ถ่ายทำในเขตแคริบเบียน
ภาพยนตร์โจรสลัด
ทางหลวงแผ่นดินหมายเลข 1174

ทางหลวงแผ่นดินหมายเลข 1174 (สันต้นมื่น - ทุ่งงิ้ว)  เป็นถนนที่แยกมาจากทางหลวงแผ่นดินหมายเลข 1020 ที่บ้านสันต้นมื่น ตำบลปล้อง อำเภอเทิง จังหวัดเชียงราย ถูกสร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1174 สายแยกทางหลวงจังหวัดหมายเลข 1020 (ทุ่งงิ้ว) - แก่นใต้ - บรรจบทางหลวงจังหวัดหมายเลข 1020 (ชมภู) พ.ศ. 2529 ในสมัยที่ พลเอกเปรม ติณสูลานนท์ เป็นนายกรัฐมนตรี โดยทางหลวงสายนี้ไม่ได้ต่อเนื่องกันเป็นสายเดียวโดยตลอด โดยมีช่วงสันสลีก-แยกพญาเม็งรายใช้สายทางร่วมกับทางหลวงแผ่นดินหมายเลข 1152 โดยมีการขยายเขตทางตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงแผ่นดินหมายเลข 1174 และกำหนดให้เป็นโครงการที่ต้องดำเนินการโดยเร่งด่วนในปี พ.ศ. 2536 และ พ.ศ. 2536
==เขตการควบคุม==
ทางหลวงแผ่นดินหมายเลข 1174 มีการแบ่งเขตการควบคุมออกเป็น 3 ตอน ดังนี้
==ความสำคัญ==
ทางหลวงแผ่นดินหมายเลข 1174 เป็นถนนสายหลักที่ใช้ในการเดินทางของประชาชนในอำเภอเชียงของ อำเภอพญาเม็งราย และอำเภอเทิง จังหวัดเชียงราย
==อ้างอิง==
1174
4-1174
1174
ทิม เบอร์ตัน

ทิม วิลเลียม เบอร์ตัน (Tim William Burton) เกิดเมื่อวันที่ 25 สิงหาคม ค.ศ. 1958 เป็นผู้กำกับภาพยนตร์ ผู้สร้าง และนักเขียนชาวอเมริกัน เคยได้รับรางวัลลูกโลกทองคำ เขามีชื่อเสียงกับผลงานในรูปแบบหม่น ๆ และแปลก ๆ อย่างเช่นหนังคัลท์สุดคลาสสิกของเขาเรื่อง  เอ็ดเวิร์ด มือกรรไกร และ ฝันร้ายฝันอัศจรรย์ ฝันก่อนวันคริสต์มาส เช่นเดียวกับการกำกับในภาพยนตร์ซีรีส์ แบทแมน เขามีผลงานกำกับหนังเรื่องแรกคือ พี-วีส์บิกแอดเวนเจอร์ ในปี 1985 หลังจากนั้นก็มีผลงานกำกับภาพยนตร์อีกหลายเรื่อง ที่ได้รับเสนอชื่อเข้าชิงและได้รางวัลออสการ์ เขามักจะร่วมงานกับนักแสดงที่สนิทกันอย่าง จอห์นนี เดปป์ เช่นเดียวกับ แดนนี เอลฟ์แมน และคู่สมรส เฮเลน่า บอนแฮม คาร์เตอร์ มีบุตรด้วยกัน 2 คน แล้วหย่าร้างกันในปี 2014
ในปี พ.ศ. 2553 ทิมได้รับเกียรติเป็นประธานคณะกรรมการตัดสินรางวัลภาพยนตร์ เทศกาลภาพยนตร์นานาชาติเมืองคานส์ ครั้งที่ 63 ที่จัดขึ้นระหว่างวันที่ 12 พฤษภาคม ถึง 24 พฤษภาคม ที่เมืองคานส์ ประเทศฝรั่งเศส
== ผลงานภาพยนตร์ ==
==ผลตอบรับ==
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 19 เรื่องของ ทิม เบอร์ตัน
16px 
สีแดง  สีส้ม  สีเขียว 
$ 
==รางวัล==
จำนวนรางวัลที่เข้าชิงและได้รับจากภาพยนตร์ของ ทิม เบอร์ตัน
== อ้างอิง ==
ผู้กำกับภาพยนตร์ชาวอเมริกัน
ผู้กำกับมิวสิกวิดีโอชาวอเมริกัน
นักเขียนบทชาวอเมริกัน
บุคคลจากเบอร์แบงก์
บุคคลจากลอนดอน
มิโซะ

มิโซะ  เป็นผลิตภัณฑ์อาหารญี่ปุ่น หมักจากข้าว ข้าวบาร์เลย์ หรือถั่วเหลืองกับเกลือและราโคจิกิง (麹菌) ซึ่งมิโซะส่วนมากจะเป็นมิโซะจากถั่วเหลือง มีลักษณะนิ่ม  (paste) รสเค็ม และมีกลิ่นคล้ายเนื้อ มีโปรตีนสูง มีสีเหลืองอ่อนจนถึงสีน้ำตาลเข้ม มักนำมาประกอบอาหาร ทำซุปโดยละลายมิโซะในน้ำ เติมผัก เต้าหู้ เห็ดหรือสาหร่าย หรือทำเป็นเครื่องจิ้มปรุงรส สำหรับอาหารประเภทเนื้อ ปลา หอยและผัก
== อ้างอิง ==
เครื่องปรุงรสญี่ปุ่น
ผลิตภัณฑ์จากถั่วเหลือง
การาจเฮาส์

การาจเฮาส์ (garage house) หรือ ดนตรีการาจ (garage music) เป็นแนวดนตรีแดนซ์ที่ได้รับการพัฒนาคู่กับดนตรีเฮาส์ ซึ่งเพื่มดนตรีอาร์แอนด์บีเข้ามาที่ถูกพัฒนาขึ้นในพาราไดซ์การาจ (Paradise Garage) ไนต์คลับในนิวยอร์กซิตีและคลับแซนซิบาร์ในนิวเจอร์ซีย์ ในช่วงต้นถึงกลางยุค 1980 โดยมักจะเกี่ยวข้องกับดนตรีเฮาส์ยุคแรก ถึงแม้ว่าสองแนวดนตรีจะแตกต่างกันอย่างมาก แต่ชิคาโกเฮาส์ได้ถูกการพัฒนาหน้านี้และตามที่ AllMusic ได้อธิบายว่า ค่อนข้างทีความใกล้ชิดกับดิสโก้มากกว่าแนวเพลงแดนช์อื่นๆ ในขณะที่ชิคาโกเฮาส์ได้รับความนิยมทั่วโลก ดนตรีการาจดิสโก้ได้ถูกจำแนกกับดนตรีเฮาส์
==อ้างอิง==
==แหล่งข้อมูลอื่น==
http://www.disco-disco.com/clubs/paradise.shtml
ดนตรีในคริสต์ทศวรรษ 1980
ดนตรีในคริสต์ทศวรรษ 1990
ประเภทดนตรีอิเล็กทรอนิกส์แดนซ์
ทูสเตปการาจ

ทูสเตปการาจ (2-step garage) เป็นแนวเพลงประเภทอิเล็กทรอนิกส์แดนซ์ทันสมัย  เป็นแนวเพลงย่อยที่ได้รับความนิยมอย่างยูเคการาจ
ประเภทดนตรีอิเล็กทรอนิกส์แดนซ์
การาจ

การาจ (Garage) อาจหมายถึง
ในภาษาอังกฤษ มีความหมายถึง
โรงรถ ภายในที่อยู่อาศัย
อู่ซ่อมรถ
เสื้อผ้า
การาจ (ร้านค้า) ร้านขายสินค้าปลีกสำหรับผู้หญิง
ดนตรี
ยูเคการาจ ดนตรีแด๊นส์ เกิดขึ้นในสหราชอาณาจักร ในทศวรรษ 1990
ยูเอสการาจ เพลงดิสโก้ที่เกิดในสหรัฐอเมริกาในทศวรรษ 1980
การาจร็อก
การาจ (อัลบั้ม) อัลบั้มของครอสแคนาเดียนแร็กวีด
การาจแบนด์ ซอฟต์แวร์ดนตรีโดย แอปเปิลคอมพิวเตอร์
ภาพยนตร์
การาจ (ภาพยนตร์) ภาพยนตร์ปี 2007 โดยเลนนี อับราฮัมสัน
เดอะการาจ (ภาพยนตร์ปี พ.ศ. 2522) ภาพยนตร์ปี 2522 โดยเอลดาร์ ไรซาซานอฟ